Kazachstan 

 1. Politicko-ekonomické kritériá
		
1.1. 	koherencia so zahraničnou
politikou SR

	Kazachstan patrí v regióne medzi najrozvinutejšie krajiny s najvyšším HDP na obyvateľa (5900 USD). Osobitnú pozornosť si zasluhuje stabilný rast HDP (12,2% - 2001). Je členom OSN a OBSE. Slovensko – kazachstanské vzťahy sa postupne zintenzívňujú. SR vychádzajúc z priorít zahraničnej politiky vo vzťahu ku krajinám SNŠ má záujem o posilnenie spolupráce najmä v obchodno-ekonomickej oblasti. 
	
1.2. možnosti využitia komparatívnych výhod  a potenciálu slovenskej ODA

	Z komparatívnych výhod slovenskej ODA Kazachstanu by bola najmä pomoc pri budovaní dopravnej infraštruktúry, transformácia chemického, bankového a hutníckeho sektoru a podpore malého a stredného podnikania. 
	
1.3. ekonomická spolupráca a vzájomný obchodný obrat

	Hospodárska spolupráca má stúpajúcu tendenciu a veľký potenciál. Vzájomná obchodná výmena za rok 2002 medzi oboma krajinami dosiahla úroveň 1290 mil. SK (dovoz 696 mil. SK a vývoz 595 mil. SK).	
2. Logistické a praktické kritériá
		
2.1 prítomnosť ZÚ a možnosti podpory slovenských rozvojových projektov

	Kazachstan spadá do pôsobnosti ZÚ SR v Moskve. SR má však záujem v skorej budúcnosti zriadiť zastupiteľský úrad v Kazachstane, ktorý by v perspektíve mohol podporovať rozvojové projekty.  
	
2.2 doterajšie skúsenosti a prítomnosť MVO, expertov a súkromných firiem v krajine

	Skúsenosti predstaviteľov MVO nie sú k dispozícii. Čo sa týka súkromných spoločností, poznatky sú zmiešaného charakteru. V Kazachstane pôsobí niekoľko slovenských spoločností, ktoré napriek istým problémom hodnotia pôsobenie pozitívne.       	
2.3 historická previazanosť so SR a tradície doterajšej spolupráce

	SR nadviazalo s Kazachstanom diplomatické vzťahy 1. 1. 1993. Výrazným prínosom v rozvoji vzájomnej spolupráce boli návšteva vicepremiéra Kozlíka v máji 1995 v Almaty a prezidenta SR R. Schustera v novembri 2001 v Astane. 
	
2.4 prítomnosť slovenskej komunity
	V Kazachstane nie je žiadna slovenská komunita.